ΓΡΑΠΤΗ ΕΡΩΤΗΣΗ E-3483/00

υποβολή: Heidi Hautala (Verts/ALE) προς την Επιτροπή

(10 Νοεμβρίου 2000)

Θέμα: Κώδικας συμπεριφοράς για τη χρήση ταμπόν εμμηνόρροιας

Προκειμένου να ελαχιστοποιηθεί ο κίνδυνος εκδήλωσης του συνδρόμου τοξικού σοκ που συνδέεται με τη χρήση ταμπόν, το Ευρωπαϊκό Κοινοβούλιο έχει ζητήσει επανειλημμένα από την Επιτροπή να δρομολογήσει τη θέσπιση σχετικής ευρωπαϊκής νομοθεσίας ή εθελοντικού κώδικα πρακτικής. Το αρχικό αίτημα, το οποίο είχεποβληθεί από την Επιτροπή Αναφορών του Ευρωπαϊκού Κοινοβουλίου το 1996, διατυπώθηκε εκ νέου το 1999 σε ψήφισμα σχετικά με τηνγεία των γυναικών στην Ευρωπαϊκή Ένωση.

Η Ευρωπαϊκή Επιτροπή και η EDANA θέσπισαν τον Ιούνιο του 1999 εθελοντικό κώδικα συμπεριφοράς σχετικά με τη χρήση ταμπόν εμμηνόρροιας. Θα μπορούσε η Επιτροπή με δεδομένα το εγκριθέν κείμενο και το περιεχόμενο της επιστολής της 21ης Δεκεμβρίου 1999 του αρμόδιου Γενικού Διευθυντή να διευκρινίσει με ποιο τρόπο θα τεθεί σε ισχύ ο εν λόγω κώδικας και θα παρακολουθείται η τήρησή του; Ποιες νομικές ενέργειες είναι δυνατόν να πραγματοποιηθούν σε περίπτωση που οι κατασκευαστές και εισαγωγείς, είτε ανήκουν στην EDANA είτε όχι, διαθέσουν στην εσωτερική αγορά προϊόντα που δεν πληρούν τις προδιαγραφές;

Θα μπορούσε η Επιτροπή να εξηγήσει τους λόγους που την ώθησαν να αποδεχθεί τη θέσπιση διετούς μεταβατικής περιόδου για την εφαρμογή από τη βιομηχανία του κώδικα, ο οποίος ισχύει από την 1η Ιανουαρίου 2000; Θα μπορούσε η Επιτροπή να διευκρινίσει εάν ο εθελοντικός αυτός κώδικας συμπεριφοράς ισχύει και για ταμπόν που εξάγονται σε τρίτες χώρες, συμπεριλαμβανομένων των χωρών που είναιποψήφιες για ένταξη στην Ευρωπαϊκή Ένωση; Εάν όχι, σε ποιες ενέργειες προτίθεται να προβεί η Επιτροπή προκειμένου να προστατεύσει από το σύνδρομο του τοξικού σοκ και τις γυναίκες εκτός των συνόρων της Ευρωπαϊκής Ένωσης;

Κύριος στόχος του εθελοντικού κώδικα συμπεριφοράς είναι η ενημέρωση και η προστασία των γυναικών από το σύνδρομο του τοξικού σοκ. Υποχρεώνει ο εν λόγω κώδικας τους εισαγωγείς και/ή τους παραγωγούς ταμπόν να προειδοποιούν τους καταναλωτές με σχετική αναγραφή στη συσκευασία, σε περίπτωση που τα ταμπόν περιέχουν γενετικά τροποποιημένο βαμβάκι; Εάν όχι, προτίθεται η Επιτροπή, χάριν της ελευθερίας επιλογής των καταναλωτών και για λόγους προφύλαξης, να αναλάβει κάποια πρωτοβουλία με την οποία να καθιστάποχρεωτική την αναγραφή ανάλογης προειδοποιητικής ένδειξης;

Απάντηση του κ. Byrne εξ ονόματος της Επιτροπής

(22 Δεκεμβρίου 2000)

Σε απάντηση στους κινδύνους που συνδέονται με το σύνδρομο του τοξικού σοκ και τις ανησυχίες που εξέφρασε το Κοινοβούλιο, η Επιτροπή είχε επανειλημμένως επαφές με τους κατασκευαστές ταμπόν για να εξερευνήσει τις δυνατότητες για αυτορυθμιστικά μέτρα όσον αφορά τα προβλήματα αυτά. Τελικά, τον Ιούνιο του 1999 η European Disposables And Non-wovens Association (EDANA) ενέκρινε εθελοντικό κώδικα συμπεριφοράς για τη χρήση ταμπόν εμμηνόρροιας.

Βάσει της οδηγίας του Συμβουλίου 92/59/ΕΟΚ της 29ης Ιουνίου 1992 σχετικά με τη γενική ασφάλεια των προϊόντων(1), οι κώδικες ορθής πρακτικής αποτελούν μέρος των κριτηρίων που πρέπει να χρησιμοποιούνται για την αξιολόγηση της συμβατότητας ενός προϊόντος όσον αφορά τη γενική προϋπόθεση για ασφάλεια, ελλείψει ειδικών κανόνων. Η Επιτροπήπέβαλε συνεπώς τον κώδικα αυτό στα κράτη μέλη που είναι αρμόδια για την επιβολή της παρούσας οδηγίας, ως προδιαγραφή για την αξιολόγηση πτυχών που αφορούν την ασφάλεια.

Οι διάφοροι τύποι νομικής δράσης που διαθέτουν οι αρχές ρυθμίζονται στην εθνική νομοθεσία μεταφοράς της οδηγίας αλλά πρέπει να βασίζονται στα παραδείγματα που δίνονται στο άρθρο 6 της οδηγίας, όπως ο έλεγχος του προϊόντος, η δειγματοληψία του προϊόντος, η προειδοποίηση, η προσωρινή απαγόρευση των πωλήσεων ή ακόμη και η απόσυρση του προϊόντος.

Η διετής μεταβατική περίοδος για την εφαρμογή του κώδικα πρακτικής είναι απαραίτητη ώστε να επιτραπεί στους κατασκευαστές να ολοκληρώσουν τις πρακτικές πτυχές του κώδικα. Πρέπει να ξεκινήσουν την επισήμανση των συσκευασιών και να εξασφαλίσουν την ολική αντικατάσταση των μη επισημασμένων συσκευασιών με επισημασμένες πριν από τα τέλη της περιόδου. Εκτιμάται ότι πάνω από το 90 % όλων των ταμπόν που πωλούνται σήμερα στην Κοινότητα πληρούν τις απαιτήσεις του κώδικα.

Η Κοινότητα δεν είναι σε θέση να απαγορεύσει τις προϋποθέσεις για τη διάθεση στην αγορά προϊόντων σε τρίτες χώρες, όπως ισχύει όσον αφορά την αρμοδιότητα αυτών των κρατών. Οιποψήφιες χώρες εφαρμόζουν ωστόσο την κοινοτική νομοθεσία και κατά συνέπεια την οδηγία περί γενικής ασφάλειας των προϊόντων. Είναι συνεπώς πιθανόν ότι μακροπρόθεσμα ο κώδικας πρακτικής θα έχει αποτέλεσμα στις χώρες αυτές.

Το θέμα των ταμπόν που περιέχουν γενετικά τροποποιημένο βαμβάκι δεν συνδέεται με το σύνδρομο τοξικού σοκ και συνεπώς δεν συμπεριλήφθηκε στις συζητήσεις μεταξύ της Επιτροπής και της EDANA στον κώδικα πρακτικής. Η Επιτροπή γνωρίζει τις ανησυχίες πουπάρχουν και προς το παρόν αξιολογεί τα θέματα που συνδέονται με τους γενετικά τροποποιημένους οργανισμούς (GMO) κατά πιο γενικό τρόπο. Περαιτέρω μέτρα θα πρέπει να αναμένουν το αποτέλεσμα της αξιολόγησης αυτής.

(1) ΕΕ L 228 της 11.8.1992.